Alojz Čobej

Mgr. Alojz Čobej (* 7. október 1935, Stropkov† 27. február 2020, Bratislava) bol slovenský pedagóg, redaktor, dramatik, skladateľ, textár a organista.

Životopis 
Študoval na Filozofickej fakulte UK v Bratislave, v roku 1957 absolvoval štúdium na Vysokej škole pedagogickej v Prešove.
Pôvodne pôsobil ako stredoškolský pedagóg v Banskej Bystrici, od roku 1972 bol vedúcim literárno-dramatickej redakcie štúdia Československého rozhlasu v Banskej Bystrici, v rokoch 1990 – 2000 pôsobil ako odborný lektor latinského jazyka na Univerzite Mateja Bela v Banskej Bystrici. Pôsobil ako dramaturg a režisér v Rádiu Lumen. Žil v Tomášove .

V registračných protokoloch a operatívnych zväzkoch ŠtB je evidovaný ako agent a dôverník pod krycími menami Mistrík a Lojzo. Údajnú spoluprácu s komunistickou Štátnou bezpečnosťou začal podľa spisu v roku 1978 . 

V roku 2011 mu Rada KBS udelila Cenu Andreja Radlinského.

Ocenenia 
 Bystrické zvony, 1. cena, 1976
 Bystrické zvony, 1. cena, 1977
 Bystrické zvony, 1. cena, 1978
 Oravské minisynkopy, 1. cena, 1978
 Rok dieťaťa 1979 zvláštna cena pri príležitosti
 Bystrické zvony, 1. cena, 1979
 1. cena rozhlasovej súťaže Košice '80. 
 Bystrické zvony, 1. cena, 1980
 Oravské minisynkopy, 1. cena, 1980
 Oravské minisynkopy, 1. cena, 1981
 Oravské minisynkopy, 1. cena, 1985
 Oravské minisynkopy, 1. cena, 1986
 Oravské minisynkopy, 1. cena, 1987
 Bystrické zvony, 2. cena, 1988 
 Oravské minisynkopy, 1. cena, 1988
 Bystrické zvony, 1. cena, 1994

Tvorba 
Debutoval hrou Ja musím byť zbojník na motívy ľudových jánošíkovských rozprávok, ďalšie jeho hry čerpajú námety zo súčasnosti, venoval sa aj historickej tematike. Je autorom rozhlasových dramatizácií prozaických a básnických predlôh domácich i zahraničných autorov. Napísal detské hry a libretá muzikálov (Na zelenej lúke, 1974;  Vláčik do  rozprávky, 1975; Princezná je smutná, 1977; Tajomstvo starej šperkovnice, 1981 a Ako išlo vajce na vandrovku i.). Je tiež textárom a skladateľom piesní pre deti, populárnych skladieb a zábavnej hudby. Je spoluautorom Hymny Univerzity Mateja Bela. Hudbu skomponoval Igor Bázlik a text napísal Alojz Čobej. Hymna Univerzity Mateja Bela prvýkrát bola uvedená 10. júna 2003 počas inaugurácie rektora Univerzity Mateja Bela .

Dielo

Hry 
 1974 – Na zelenej lúke
 1975 – Vláčik do  rozprávky
 1977 – Princezná je smutná
 1979 – Dotkni sa mramoru
 1980 – Adelka 
 1981 – Tajomstvo starej šperkovnice
 1981 – Dlhá cesta do Ľubochne 
 1983 – Maškarný ples
 1984 – Radostník
 1985 – Anonymný podraz
 1985 – Dezertér
 2000 – Synnöve zo Solbakkenu, rozhlasová hra, dramatizácia diela Synnöve zo Solbakkenu od Bjørnstjerne Bjørnsona
 2000 – Polnočná večera
 2002 – Nebeské ohne, rozhlasová hra 
 2006 - Ja, Pontius Pilatus, Rádio Lumen, scenár aj réžia
 Ako išlo vajce na vandrovku
 Pomôžte mu dobré deti
 Maľovánky jesene

Knihy 
 Abeceda spať mi nedá, Fortuna Libri, 2017, leporelo, podtitul: K dospelosti všetky cesty vedú cez školu a prvú abecedu, ilustrácie: Milada Kudrnová, ISBN 978-80-8142-664-3.
 S číslami je zábava, Fortuna Libri, 2017, leporelo, básničky na spoznávanie čísel, ilustrácie: Daniela Ondreičková, ISBN 978-80-8142-666-7.
 Kamaráti zvieratká, Fortuna Libri, 2017, leporelo, básničky na spoznávanie zvieratiek, ilustrácie: Daniela Ondreičková, ISBN 978-80-8142-667-4.
 Veselý detský rok, Fortuna Libri, 2018, básničky, pesničky, poviedky a vtipné príbehy, ISBN 978-80-8142-817-3.

Literatúra 
 Encyklopédia dramatických umení Slovenska
 Donovalová, Katarína: Alojz Čobej: výberová personálna bibliografia, Banská Bystrica, VKMK - Verejná knižnica Mikuláša Kováča v Banskej Bystrici, 59 s. ISBN 80-88783-36-4 .

Referencie

Externé odkazy 
 
 Výberová personálna bibliografia - Zostavila: Katarína Donovalová - vkmk.sk
 

Slovenskí spisovatelia
Slovenskí dramatici
Slovenskí textári piesní
Slovenskí skladatelia modernej hudby
Autori a interpreti detskej hudby
Slovenskí rozhlasoví redaktori
Slovenskí organisti
Osobnosti zo Stropkova
Slovenskí stredoškolskí pedagógovia
Pracovníci Československého rozhlasu
Vyučujúci na Univerzite Mateja Bela v Banskej Bystrici